Počinju pregovori o transferu slobodnih igrača unutar NBA lige (2/7/03) - 2003-07-01
Najviše pozornosti privlači Jason Kidd, branič New Jersey Netsa
Danas počinju pregovori izmedju NBA klubova o transferima košarkaša koji su dobili status “free agent”, odnosno status “slobodnog igrača” što znači da mogu preći iz kluba u klub bez ikakve nadoknade. Naravno, dugogodišnja je tradicija da klubovi pregovaraju oko “trgovine”, a ove godine zaista ima veliki broj imena koja privlače pozornost. Prije svega Jason Kidd, branič New Jersey Netsa. On može birati bilo koji klub u NBA ligi. No, košarkaški “tračevi” najviše govore o njegovom prelasku u redove aktualnog prvaka San Antonio Spursa. San Antonio je vrlo zainteresiran i za još jednog All Star igrača – Jermaina O`Neila, sada košarkaša Indiana Pacersa. David Robinson je otišao u igračku mirovinu, a atraktivni i vrlo korisni O`Neal, u kombinaciji s Timom Duncanom, izaziva pravu paniku medju ostalim klubovima. Recimo, Lakersima koji moraju dovesti nekoliko igrača. P.J.Brown iz New Orleans Hornetsa je najveći kandidat da Shaqu O`Nealu pomoge pod koševima. Lakersi su zainteresirani i za Juwana Howarda iz Denvera, a spominje se da bi trener Phil Jackson volio ponovno trenirati Pippena, koji je takodjer slobodan igrač. Garry Payton je, takodjer, na popisu Lakersovih želja. Karl Malone ovog mjeseca puni 40 godina, ali i ne pomišlja da prestane igrati. Zašto bi kada je i nadalje jedan od najboljih ligaških igrača i kada se mnogu klubovi otimaju oko njega. Za sada se zna da želi otići iz Utah Jazza, a Dallasu bi trebao baš jedan takav košarkaš, iskusan, postojan i oštar u igri. Maverickse bi mogao pojačati i Alonzo Mourning, koji se oporavio od bolesti bubrega, koja ga je dvije sezone odvojila od NBA lige. Medjutim, Mourning vrlo cijeni sve što je Miami učinio za njega dok je bio bolestan i velika je mogućnost da ostane u tom klubu. Gdje će odlični centri Brad Miller, igrač Indiane, zatim Rašo Nestorović iz Minnesote te Keon Clark, igrač Sacramenta? Vrlo su atraktvni i na košarkaškom tržištu traženi krilo LA Clippersa, Elton Brand i branič Golden State Warriorsa, Gilbert Arenas. Ima tu još na desetke odličnih košarkaša koji mogu bez ikakvih prepreka u novu sredinu i velik broj klubova koji žele napraviti dobar posao.